***Приложение № 1***

**ТЕХНИЧЕСКА СПЕЦИФИКАЦИЯ**

**за процедура за избор с публична покана по реда на чл. 50 от Закон за управление на средствата от европейските структурни и инвестиционни фондове с предмет:**

***„Доставка на един брой високопроходим лек автомобил, предвиден за закупуване по проект "North Aegean Sailing – Rhodope Extreme Adventure Ltd" (IN1GB-0042148),съфинансиран от Европейския съюз чрез Програмата за трансгранично сътрудничество ИНТЕРРЕГ V-A Гърция – България 2014-2020“***

**ВАЖНО!** В изпълнение на разпоредбата на чл. 51, ал. 4 от ЗУСЕСИФ да се счита добавено "или еквивалент" навсякъде, където в настоящата техническа спецификация и/или друг документ от документацията са посочени стандарт, спецификация, техническа оценка или техническо одобрение, както и когато са посочени модел, източник, процес, търговска марка, патент, тип, произход или производство.

# ОБЩИ ИЗИСКВАНИЯ КЪМ ДОСТАВКАТА

Доставяното моторно превозно средство (МПС) трябва:

1. Да е фабрично ново, нерециклирано и неупотребявано, с оригинално оборудване, според каталога на производителя, да е в продуктовата листа на производителя към датата на подаване на офертата, да не е свалено от производство към датата на подаване на офертата и да носи логото на производителя.
2. Да е с ляво разположен волан.
3. Да се достави с ЕО сертификат за съответствие, издаден от производителя или неговия упълномощен представител, установен в Общността, съгласно Наредба № 60 от 2009 г. за одобряване типа на нови моторни превозни средства и техните ремаркета (ДВ, бр. 40 от 2009 г.).
4. Да съответства напълно на техническите и експлоатационни характеристики, посочени в Техническите характеристики на автомобила от настоящата Техническа спецификация и да отговаря на всички стандарти и документи, касаещи качеството, екологията и безопасността, валидни в страните от Европейския съюз.

# МИНИМАЛНИ ИЗИСКВАНИЯ ОТНОСНО ТЕХНИЧЕСКИТЕ ПАРАМЕТРИ

|  |  |  |
| --- | --- | --- |
| **№** | **ТЕХНИЧЕСКИ ХАРАКТЕРИСТИКИ** | **МИНИМАЛНИ ИЗИСКВАНИЯ НА БЕНЕФИЦИЕНТА** |
| **1.** | Задвижване | **4х4** |
| **2.** | Вид гориво | **Без значение** |
| **3.** | Разход на гориво | **Максимум до 9 л /100 км** |
|  | Работен обем | **не по-малко от 1400 см3** |
| **4.** | Европейска екологична норма | EURO 6 или еквивалентно |
| **5.** | Брой предавки | 6 |
| **6.** | Мощност | Не по- малко от 80 kW |
| **7.** | Брой места | 4+ 1 |
|  | Проходимост | Подсилено окачване |
|  | Безопасност | Защитна кора под двигателя  ABS - Антиблокираща система на спирачките;  AFU - Електронна система за подпомагане при екстремно спиране;  ESP - Електронна система за динамичен контрол на траекторията;  ASR - Електронна система за контрол на сцеплението;  Асистент за подпомагане на потеглянето по наклон;  Предни и странични въздушни възглавници |
|  |
|  | Допълнителни екстри | Възможност за ЕКО режим на работа на двигателя;  Стандартно отопление с рециклиране на въздуха;  Поленов филтър;  Отопляемо задно стъкло;  Звукова сигнализация за забравени включени светлини;  Сигнализация за незакопчан колан;  Климатик;  Предни електрически стъкла;  Дистанционно централно заключване;  Автоматично заключване на вратите при движение;  Гаранция от производителя за срок от 5 години или 200 000 км пробег, в зависимост  от това кое от двете събития настъпи първо. |

# СПЕЦИФИЧНИ ИЗИСКВАНИЯ ЗА ДОСТАВКА

1. Срокът за доставка на моторното превозно средство не може да бъде по-дълъг от 30 /тридесет/ календарни дни, считано от подписване на договора за доставка.
2. В срока по ал. 1 трябва да бъдат изпълнени всички задължения на Изпълнителя, посочени в т. …. от Техничecкaта спецификация, така че при предаването на автомобила същите да могат да бъдат използвани от този момент нататък по предназначение.
3. Изпълнителят да достави и предаде на бенефициента автомобила, предмет на доставка, окомплектован както следва:

* съгласно техническата спецификация на производителя;
* с извършен предпродажбен сервиз;
* зареден с всички необходими за експлоатацията му течности и материали;
* с необходимите за регистрацията му документи, включително документи за платени данъци, мита, такси, фактури и приемно-предавателни протоколи;
* да бъде оборудван с обезопасителен триъгълник, аптечка, пожарогасител и светлоотразителна жилетка (съгласно Закона за движение по пътищата).
* съгласно изискванията на производителя, с комплект ключове, комплект зимни гуми, резервна гума, комплект инструменти за смяна на гуми и др.;
* със сертификати за съответствие, гаранционна и сервизна книжка, паспорти или други документи от производителя, съдържащи технически данни и характеристики;
* с инструкция за експлоатация на български език, както и документация, съдържаща препоръки за правилна експлоатация;
* други документи и аксесоари, изискващи се съгласно условията на процедурата и офертата на Изпълнителя.

# ИЗИСКВАНИЯ ЗА ГАРАНЦИОНЕН СРОК

1. Гаранционно (сервизно) обслужване – минимум 5 (пет) години или минимум 200 000 (двеста хиляди) километра, съгласно условията на проекта на договора. Прилага се, за което от цитираните събития настъпи първо.
2. При предприемане на действия по отстраняване на повреда или дефект или др. по време на гаранционния срок, следва да се включват труд, материални и транспортни разходи на Изпълнителя, като се влагат само оригинални резервни части, материали и консумативи за конкретното превозно средство.
3. Изпълнителят следва да осигури приемане в сервизната база на моторното превозно средство за ремонт и обслужване до 48 часа след подаване на писмена заявка от бенефициента.
4. Времето за отстраняване на повредата е до 5 (пет) работни дни след реакция, при налична на склад на нова резервна част за подмяна. В случай, че повредата не може да се отстрани в посочения срок, изпълнителят осигурява равностойно оборотно моторно превозно средство за времето на ремонта. Оборотното моторно превозно средство трябва да е с параметри, гарантиращи същата като на ремонтираното функционалност и производителност.
5. Гаранционният срок не тече и се удължава с времето до отстраняване на повредата.